Az 1973-as svéd dal háttérénekesei, a The Dolls ezúttal a házigazda svéd mellett a belga, a portugál és a svájci dal előadásában is közreműködtek háttérénekesként. A norvég Ellen Nikolaysen korábban az 1973-as együttes tagjaként, 1974-ben háttérénekesként, ezúttal pedig szólóénekesként versenyzett, így ez számára sorozatban a harmadik szereplés volt. Korábban Lys Assia, Corry Brokken és Udo Jürgens tett ugyanígy, majd később a San Marinó-i Valentina Monetta.